ET

KOMISJONI MÄÄRUS (EÜ) nr 1863/2004,

26. oktoober 2004,

millega sätestatakse kultuurseente turustusnorm

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, (1) eriti selle artikli 2 lõiget 2,

ning arvestades järgmist:

Kultuurseened kuuluvad määruse (EÜ) nr 2200/96 I lisas loetletud toodete hulka, mille jaoks tuleb vastu võtta normid. Komisjoni 7. juuni 2002. aasta määrust (EÜ) nr 982/2002, millega sätestatakse kultuurseente turustusnorm, (2) on muudetud palju kordi. Selguse huvides tuleks määrus (EÜ) nr 982/2002 kehtetuks tunnistada ja asendada see uue määrusega.

Sellel eesmärgil ja läbipaistvuse huvides rahvusvahelisel turul tuleb arvesse võtta ÜRO Euroopa Majanduskomisjoni (UN/ECE) kultuurseente (Agaricus) turustamise ja kvaliteedikontrolli standardit FFV-24, mida on soovitanud UN/ECE põllumajandustoodete kvaliteedinõuete töögrupp.

Käesolevas määruses sätestatud meetmed on kooskõlas värske puu- ja köögivilja turu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

CN-koodi 0709 51 00 alla kuuluvate kultuurseente turustusnorm on sätestatud käesoleva määruse lisas.

Seda normi kohaldatakse kõikides turustusetappides määrusega (EÜ) nr 2200/96 sätestatud tingimuste kohaselt.

Lähetamisjärgsetes etappides võib toodetel võrreldes ettenähtud normidega esineda:

Artikkel 2

Määrus (EÜ) nr 982/2002 tunnistatakse kehtetuks.

Artikkel 3

Käesolev määrus jõustub kahekümnendal päeval pärast Euroopa Liidu Teatajas avaldamist.

Käesolev määrus on tervikuna siduv ja vahetult kohaldatav kõikides liikmesriikides.

(1) EÜT L 297, 21.11.1996, lk 1. Määrust on viimati muudetud määrusega (EÜ) nr 47/2003 (EÜT L 7, 11.1.2003, lk 64).

(2) EÜT L 150, 8.6.2002, lk 45. Määrust on viimati muudetud määrusega (EÜ) nr 907/2004 (ELT L 163, 30.4.2004, lk 50).

LISA

KULTUURSEENTE (AGARICUS) NORM

I. TOOTE MÄÄRATLUS

Käesolevat normi kohaldatakse perekonnast Agaricus (syn.Psalliota) kasvatatud tüve viljakehade suhtes, mis tuleb tarbijale müüa värskelt, välja arvatud tööstuslikuks töötlemiseks ettenähtud seened.

Seened liigitatakse järgmistesse kaubanduslikesse tüüpidesse, eelkõige kahte rühma:

— lõikamata seened, mille jala alumine osa on lõikamata,

— lõigatud seened, mille jala alumine osa on lõigatud.

Mõlema rühma puhul eristatakse järgmisi järjestikuseid arenguastmeid:

— kinnise kübaraga (või muu samaväärse nimetusega) seened, st seened, mille kübar on täiesti kinni,

— looriga seened, st seened, mille kübar kinnitub jala külge looriga,

— avatud kübaraga seened, st seened, mille kübar on avatud (avatud või lame; kübara servad peavad olema pisut allapoole kaardunud),

— lameda kübaraga seened, st seened, mille kübar on täiesti avatud (kuid kübara servad ei ole liiga palju allapoole ega ülespoole kaardunud).

Lisaks sellele liigitatakse seened kahte värvusrühma:

— “valge”,

— “pruun” või “kastanivärvi”.

II. KVALITEEDINÕUDED

Normidega määratletakse müügivalmis ja pakendatud seente kvaliteedinõuded.

A. Miinimumnõuded

Arvesse võttes iga kategooria jaoks ettenähtud erisätteid ja lubatud kõrvalekaldeid, peavad seened kõikides klassides olema:

— terved; lõigatud seente puhul peab lõikekoht olema puhas,

— veatud; mädanenud, tugevalt pruuniks värvunud jalaga või tarbimiseks kõlbmatud riknenud tooted ei ole lubatud,

— puhtad; ilma nähtavate võõrkehadeta, välja arvatud kasvupinnas,

— värsked; arvesse tuleb võtta liigile ja/või kaubanduslikule tüübile vastavat eoslehekeste värvi,

— taimekahjuriteta,

— taimekahjurite tekitatud kahjustusteta,

— ebaloomuliku pinnaniiskuseta,

— võõra lõhna ja maitseta.

Seened peavad olema niisuguses arenguastmes ja seisukorras, et need:

— taluvad vedu ja käitlemist ning

— jõuavad sihtkohta rahuldavas seisukorras.

B. Liigitamine

Seened liigitatakse kolme järgnevalt määratletud klassi:

i) Ekstraklass Selle klassi seened peavad olema eriti hea kvaliteediga. Seened peavad olema kaubanduslikule tüübile vastava kuju, välimuse, arenguastme ja värvusega. Seened peavad olema hästi arenenud. Seened peavad olema veatud, välja arvatud kerged pindmised vead, kui need ei mõjuta toote üldilmet, kvaliteeti, säilivust ega välimust pakendamisel. Lõigatud seente puhul peab lõige olema pikiteljega ligikaudselt risti. Seened peavad olema kasvupinnasest peaaegu vabad; lõikamata seente puhul võib jalal siiski olla kasvupinnase jälgi.

ii) I klass Selle klassi seened peavad olema hea kvaliteediga. Seened peavad olema kaubanduslikule tüübile vastava kuju, välimuse, arenguastme ja värvusega. Neil võivad siiski esineda kerged allpool nimetatud vead, kui need ei mõjuta toote üldilmet, kvaliteeti, säilivust ega välimust pakendamisel: — kerged kujuvead, — kerged värvusvead, — kerged pindmised vead, — kerged kasvupinnase jäljed; lõikamata seente puhul võib jalal siiski olla veidi kasvupinnast. Lõigatud seente puhul peab lõige olema pikiteljega ligikaudselt risti.

iii) II klass Sellesse klassi kuuluvad seened, mida ei või liigitada kõrgematesse klassidesse, kuid mis vastavad eespool nimetatud miinimumnõuetele. Seentel võib olla järgmisi vigu, kui on säilinud põhilised kvaliteedi-, säilivus- ja esitusviisi omadused: — kujuvead, — värvusvead, — kerged muljutud kohad, — kerged vead jalaosas, — kerge niiskus jala sisemises osas, — pleekinud kübaranahk, — õõnsad jalad, — kasvupinnase jäljed; lõikamata seente puhul võib jalal olla veidi kasvupinnast.

III. SUURUSNÕUDED

Suurus määratakse kindlaks kübara läbimõõdu ja jala pikkuse alusel vastavalt järgmistele nõuetele.

Miinimumsuurus

Kübara läbimõõt peab olema vähemalt 15 mm suletud, looriga ja avatud kübaraga seente puhul ning 20 mm lameda kübaraga seente puhul.

Jala pikkus

Jala pikkust mõõdetakse:

— avatud ja lameda kübaraga seente puhul alates kübara all olevast eoslehekestest,

— kinnise kübaraga seente puhul alates loorist.

Ekstraklassi kuuluvate seente puhul on sorteerimine järgmise tabeli alusel kohustuslik, I ja II klassi seened peavad ettenähtud suurusele vastama juhul, kui kasutatakse märkeid “väikesed”, “keskmised” või “suured”:

Kinnise kübaraga, looriga ja avatud kübaraga seened Kübara läbimõõt Jala maksimumpikkus Suurus Suuruse ülem- ja alampiir Lõigatud seened Lõikamata seened Väike 15–45 mm 1/2 kübara läbimõõdust 2/3 kübara läbimõõdust Keskmine 30–65 mm Suur 50 mm ja enam





Lameda kübaraga seened Kübara läbimõõt Jala maksimumpikkus Suurus Suuruse ülem- ja alampiir Lõigatud seened Lõikamata seened Väike 20–55 mm 2/3 kübara läbimõõdust Suur 50 mm ja enam

IV. KÕRVALEKALDEID KÄSITLEVAD NÕUDED

Igas pakendis lubatakse kvaliteedi ja suuruse osas kõrvalekaldeid toodete suhtes, mis ei vasta märgitud klassi nõuetele.

A. Kõrvalekalded kvaliteedi osas

i) Ekstraklass 5 % seente arvust või massist, mis ei vasta selle klassi nõuetele, kuid vastab I klassi nõuetele, või mida võib erandlikult lubada selle klassi lubatud kõrvalekallete piires.

ii) I klass 10 % seente arvust või massist, mis ei vasta selle klassi nõuetele, kuid vastab II klassi nõuetele, või mida võib erandlikult lubada selle klassi lubatud kõrvalekallete piires.

iii) II klass 10 % seente arvust või massist, mis on ilma jalata, ja 10 % seente arvust või massist, mis ei vasta muudel põhjustel ei selle klassi nõuetele ega miinimumnõuetele, välja arvatud mädaplekkidega või muul viisil tarbimiseks kõlbmatuks muutunud tooted.

B. Arenguastme erikõrvalekalded

i) Ekstraklass Lubatud on 5 % seente koguarvust või massist, mis on eelmises või järgmises arenguastmes.

ii) I klass Lubatud on 10 % seente koguarvust või massist, mis on eelmises või järgmises arenguastmes.

iii) II klass Pakendisse võib panna erinevas arenguastmes olevaid seeni. Kui arenguaste on märgitud, on lubatud kokku 25 % seente koguarvust või massist, mis on eelmises või järgmises arenguastmes.

C. Kõrvalekalded suuruse osas

Kõikides klassides: 10 % seente arvust või massist, mis ei vasta märgitud suurustele.

V. ESITUSVIISI NÕUDED

A. Ühtlikkus

Iga pakendi sisu peab olema ühtlik ning sisaldama ainult sama päritoluga, sama kaubanduslikku tüüpi, samas arenguastmes (kui IV punkti alapunktist B ei tulene teisiti) ning sama kvaliteedi ja suurusega (kui toode on liigitatud suuruse järgi) seeni.

Kuni 1 kg netokaaluga müügipakendid võivad sisaldada eri värvi seeni tingimusel, et seened on ühtlase kvaliteedi, arenguastme ja suurusega (kui toode on liigitatud suuruse järgi), ja iga värvi puhul sama päritoluga.

Pakendi sisu nähtav osa peab esindama kogu pakendi sisu.

Erandina käesolevale punktile eelnevatest sätetest võib asjaomase määrusega hõlmatud tooteid pakendada koos teiste värskete puu- ja juurviljadega netokaaluga kuni 3 kilo vastavalt komisjoni määruses (EÜ) nr 48/2003 (1) ettenähtud tingimustele.

B. Pakendamine

Seened peavad olema pakitud nii, et need on nõuetekohaselt kaitstud.

Pakendi sisematerjal peab olema uus, puhas ja niisugune, et see ei põhjusta toodetele väliseid ega sisemisi kahjustusi. Kaubanduslike andmetega varustatud materjalide, eelkõige paberi või templite kasutamine on lubatud, kui trükkimisel on kasutatud mürgivaba tinti või etikettide kinnitamisel mürgivaba liimi.

Toodetele kinnitatud etiketid peavad olema sellised, mis eemaldades ei jäta nähtavaid jälgi liimist ega kahjusta toote välispinda.

Pakend peab olema ilma igasuguste võõrkehadeta, sealhulgas ülemäärase kasvupinnaseta.

VI. MÄRGISTAMISNÕUDED

Iga pakendi ühel küljel peavad olema loetavate, kustutamatute ja väljastpoolt nähtavate tähtedega järgmised andmed:

A. Tunnusandmed

Pakendaja ja/või lähetaja nimi ja aadress.

Nimetatud andmeid võib asendada:

— kõikide pakendite puhul (välja arvatud eelpakendid): pakendaja ja/või lähetaja kood, mille on välja andnud vastav ametiasutus ja millele eelneb märge “pakendaja ja/või lähetaja” või samaväärne lühend;

— ainult eelpakendite puhul: ühendusesiseselt müüja nimi ja aadress, millele eelneb märge “pakitud ... jaoks” või samaväärne lühend. Sellisel juhul peab ka etiketil olema vastav pakendaja ja/või lähetaja kood. Müüja esitab koodi tähendusega seotud vajaliku teabe kontrolliga tegelevatele ametiasutustele.

B. Toote liik

— Kui pakendi sisu ei ole nähtav: — “kultuurseened”, — “lõigatud” või “lõikamata”, — “värv”, kui see ei ole valge,

— arenguaste (ei ole kohustuslik),

— eri värvi seente segu sisaldavate pakendite puhul kõikide eri värvide nimetused.

C. Toote päritolu

— Päritoluriik ja võimaluse korral tootmispiirkond või riiklik, piirkondlik või kohalik kohanimi,

— eri värviga eri päritolu seente segu sisaldavate müügipakendite puhul peab märge iga asjaomase päritoluriigi kohta olema paigutatud vastava värvi lähedusse.

D. Kaubanduslikud andmed

— Klass,

— suurus (kui toode on liigitatud suuruse järgi), väljendatuna kübara suurima ja vähima diameetrina või märkega “väike”, “keskmine” või “suur”,

— netokaal.

E. Ametlik kontrollmärk (pole kohustuslik)

Esimeses lõigus ettenähtud märkeid ei pea pakenditel esitama, kui need sisaldavad väljastpoolt nähtavaid müügipakendeid, kus vastavad andmed on olemas. Kõnealustel pakenditel ei tohi olla ühtegi eksitavat märget. Kui kõnealused pakendid pannakse välja kaubaalustel, peavad vastavad märked olema pandud nähtavalt vähemalt kahele kaubaaluse küljele.

(1) EÜT L 7, 11.1.2003, lk. 65.